Komission asetus (EY) N:o 1931/1999, annettu 9 päivänä syyskuuta 1999, yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa annetun neuvoston asetuksen (ETY) N:o 2377/90 liitteen I, II ja III muuttamisesta (ETA:n kannalta merkityksellinen teksti)



Virallinen lehti nro L 240 , 10/09/1999 s. 0003 - 0010



KOMISSION ASETUS (EY) N:o 1931/1999, annettu 9 päivänä syyskuuta 1999, yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa annetun neuvoston asetuksen (ETY) N:o 2377/90 liitteen I, II ja III muuttamisesta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa 26 päivänä kesäkuuta 1990 annetun neuvoston asetuksen (ETY) N:o 2377/90(1), sellaisena kuin se on viimeksi muutettuna komission asetuksella (EY) N:o 1308/1999(2), ja erityisesti sen 6 ja 8 artiklan, sekä katsoo, että 1) asetuksen (ETY) N:o 2377/90 mukaisesti, jäämien enimmäismäärät on vahvistettava asteittain kaikille farmakologisesti vaikuttaville aineille, joita käytetään yhteisössä elintarvikkeita tuottaville eläimille annettaviksi tarkoitetuissa eläinlääkkeissä, 2) jäämien enimmäismäärät voidaan vahvistaa vasta, kun eläinlääkekomitea on tutkinut kaikki asianmukaiset tiedot kyseisen aineen jäämien turvallisuudesta eläinperäisten elintarvikkeiden kuluttajalle ja niiden vaikutuksesta elintarvikkeiden teolliseen jalostukseen, 3) vahvistettaessa enimmäismääriä eläinperäisissä elintarvikkeissa oleville eläinlääkejäämille on tarpeen määritellä ne eläinlajit, joissa jäämiä voi esiintyä, sallitut pitoisuudet jokaiselle hoidetusta eläimestä saadulle lihakudokselle (kohdekudos) ja jäämän luonne, joka on merkityksellinen jäämien valvonnan kannalta (merkkijäämä), 4) jäämien valvomiseksi yhteisön lainsäädännön mukaisesti on jäämien enimmäismäärät yleensä vahvistettava maksan tai munuaisten kohdekudokselle; maksa ja munuaiset poistetaan kuitenkin usein ruhoista kansainvälisessä kaupassa, ja sen vuoksi enimmäismäärät on vahvistettava myös lihas- ja rasvakudoksille, 5) munivalle siipikarjalle, maitoa tuottaville eläimille tai mehiläisille annettavaksi tarkoitettujen eläinlääkkeiden osalta enimmäismäärät olisi vahvistettava myös munille, maidolle ja hunajalle, 6) karpofeeni, emamektiini, kefkinomi, teflubenturoni ja apramysiini olisi lisättävä asetuksen (ETY) N:o 2377/90 liitteeseen I, 7) histidiini, adenosiini, sen 5'-mono-, 5'-di-, 5'-trifosfaatit, glysiini, glutamiini, glutamiinihappo, alaniini, doksapraami, sytidiini, sen 5'-mono-, 5'-di-, 5'-trifosfaatit, systeiini, koliini, kymotrypsiini, arginiini, hyaluronihappo, karnitiini, apramysiini, bromidi, kalisuola, atsametifossi, asparagiinihappo, asparagiini, sitrulliini, pepsiini, valiini, uridiini, sen 5'-mono, 5'-di-, 5'-trifosfaatit, tyrosiini, tryptofaani, trypsiini, tymidiini, treoniini, tioktiinihappo, sulfogaiakoli, seriini, proliini, guanosiini ja sen 5'-mono-, 5'-di- ja 5'-trifosfaatit, fenylalaniini, vetrabutiinihydrokloridi, oroottihappo, ornitiini, ja metioniini ja lysiini ja leusiini ja isoleusiini ja inositoli-, ja inosiini, ja sen 5'-mono-, 5'-di- ja 5'-trifosfaatit ja piperonyylibutoksidi olisi lisättävä asetuksen (ETY) N:o 2377/90 liitteeseen II, 8) tieteellisten tutkimusten loppuunsaattamiseksi kumafossi, kymiatsoli ja kanamysiini olisi lisättävä asetuksen (ETY) N:o 2377/90 liitteeseen III, 9) olisi säädettävä tämän asetuksen voimaantuloa edeltävästä 60 päivän määräajasta, jotta jäsenvaltiot voisivat tehdä tämän asetuksen säännösten huomioon ottamiseksi tarvittavat mukautukset kyseisten eläinlääkkeiden markkinoille saattamista koskeviin lupiin, jotka on myönnetty neuvoston direktiivin 81/851/ETY(3), sellaisena kuin se on viimeksi muutettuna direktiivillä 93/40/ETY(4), mukaisesti, ja 10) tässä asetuksessa säädetyt toimenpiteet ovat pysyvän eläinlääkekomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 2377/90 liitteet I, II ja III tämän asetuksen liitteen mukaisesti. 2 artikla Tämä asetus tulee voimaan kuudentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 9 päivänä syyskuuta 1999. Komission puolesta Karel VAN MIERT Komission jäsen (1) EYVL L 224, 18.8.1990, s. 1. (2) EYVL L 156, 23.6.1999, s. 1. (3) EYVL L 317, 6.11.1981, s. 1. (4) EYVL L 214, 24.8.1993, s. 31. LIITE Asetuksen (ETY) N:o 2377/90 liite I muutetaan seuraavasti: 1. Anti-infektiiviset aineet 1.2 Antibiootit 1.2.02 Kefalosporiinit ">TAULUKON PAIKKA>" 1.2.10 Aminoglykosidit ">TAULUKON PAIKKA>" 2. Antiparasiittiset aineet 2.2 Ulkoloislääkkeet 2.2.4 Asyyliurean johdannaiset ">TAULUKON PAIKKA>" 2.3 Sisä- ja ulkoloisiin vaikuttavat aineet 2.3.1 Avermektiinit ">TAULUKON PAIKKA>" 4. Tulehduslääkkeet 4.1 Tulehduskipulääkkeet 4.1.1 Aryylipropionihappojohdannaiset ">TAULUKON PAIKKA>" Asetuksen (ETY) N:o 2377/90 liite II muutetaan seuraavasti: 1. Epäorgaaniset kemialliset yhdisteet ">TAULUKON PAIKKA>" 2. Orgaaniset kemialliset yhdisteet ">TAULUKON PAIKKA>" 3. Aineet, joita yleisesti pidetään turvallisina ">TAULUKON PAIKKA>" Asetuksen (ETY) N:o 2377/90 liite III muutetaan seuraavasti: 1. Anti-infektiiviset aineet 1.2 Antibiootit 1.2.05 Aminoglykosidit ">TAULUKON PAIKKA>" 2. Antiparasiittiset aineet 2.2 Ulkoloislääkkeet 2.2.2 Iminofenyylitiatsolidiinijohdannaiset ">TAULUKON PAIKKA>" 2.2.4 Organofosfaatit ">TAULUKON PAIKKA>"